Πρόταση οδηγίας του Συμβουλίου για την επέκταση της οδηγίας 94/34/ΕΚ του Συμβουλίου, της 3ης Ιουνίου 1996, σχετικά με τη συμφωνία πλαίσιο για τη γονική άδεια του συνήφθη από τη UNICE, τη CEEP και τη CES στο Ηνωμένο Βασίλειο της Μεγάλης Βρετανίας και Βορείου Ιρλανδίας (97/C 335/10) COM(97) 457 τελικό - 97/0239(CNS)

(Υποβλήθηκε από την Επιτροπή στις 23 Σεπτεμβρίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι ενεργώντας σύμφωνα με τη συμφωνία για την κοινωνική πολιτική που είναι προσαρτημένη στο πρωτόκολλο 14 για την κοινωνική πολιτική το οποίο είναι προσαρτημένο στη συνθήκη για την ίδρυση της Ευρωπαϊκής Κοινότητας, και ιδίως το άρθρο 4 παράγραφος 2, το Συμβούλιο εξέδωσε στις 3 Ιουνίου 1996 την οδηγία 96/34/ΕΚ (1) σχετικά με τη συμφωνία πλαίσιο για τη γονική άδεια που συνήφθη από τη UNICE, τη CEEP και τη CES 7 ότι η οδηγία αυτή δεν εφαρμόζεται στο Ηνωμένο Βασίλειο της Μεγάλης Βρετανίας και Βορείου Ιρλανδίας 7

ότι το Ευρωπαϊκό Συμβούλιο του Άμστερνταμ, που πραγματοποιήθηκε στις 16 και 17 Ιουνίου 1997, επιδοκίμασε τη συμφωνία της διακυβερνητικής διάσκεψης για την ενσωμάτωση της συμφωνίας για την κοινωνική πολιτική στη συνθήκη ΕΚ, ενώ επεσήμανε επίσης ότι θα πρέπει να βρεθεί ένας τρόπος ώστε να δοθεί νομικό αποτέλεσμα στη βούληση του Ηνωμένου Βασιλείου της Μεγάλης Βρετανίας και Βορείου Ιρλανδίας να αποδεχθεί τις οδηγίες που έχουν ήδη εκδοδεί με βάση την εν λόγω συμφωνία πριν από την υπογραφή της συνθήκης του Άμστερνταμ 7 ότι η παρούσα οδηγία επιδιώκει της επίτευξη αυτού του στόχου μέσω της εφαρμογής της οδηγίας 96/34/ΕΚ στο Ηνωμένο Βασίλειο της Μεγάλης Βρετανίας και Βορείου Ιρλανδίας 7

ότι το γεγονός ότι η οδηγία 96/34/ΕΚ δεν εφαρμόζεται στο Ηνωμένο Βασίλειο της Μεγάλης Βρετανίας και Βορείου Ιρλανδίας επηρεάζει άμεσα τη λειτουργία της κοινής αγοράς 7 ότι η υλοποίηση της συμφωνίας πλαισίου και ειδικότερα της αρχής του συνδυασμού των οικογενειακών και επαγγελματικών υποχρεώσεων των εργαζόμενων γονέων, σε όλα τα κράτη μέλη, θα βελτιώσει την εγκαθίδρυση και λειτουργία της κοινής αγοράς 7

ότι η υλοποίηση της συμφωνίας πλαισίου αποσκοπεί, ειδικότερα, στην επίτευξη του στόχου της ίσης μεταχείρισης ανδρών και γυναικών σε ό,τι αφορά τις ευκαιρίες εύρεσης εργασίας και τη μεταχείριση κατά την εργασία και το συνδυασμό της επαγγελματικής και οικογενειακής ζωής 7

ότι η έκδοση της παρούσας οδηγίας θα καταστήσει την οδηγία 96/34/ΕΚ εφαρμοστέα στο Ηνωμένο Βασίλειο της Μεγάλης Βρετανίας και Βορείου Ιρλανδίας,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Με την επιφύλαξη του άρθρου 2 η οδηγία 96/34/ΕΚ, σχετικά με τη συμφωνία πλαίσιο για τη γονική άδεια που συνήφθη από τη UNICE, τη CEEP και τη CES, εφαρμόζεται στο Ηνωμένο Βασίλειο της Μεγάλης Βρετανίας και Βορείου Ιρλανδίας.

Άρθρο 2

Στο άρθρο 2 της οδηγίας 96/34/ΕΚ, παρεμβάλλεται η ακόλουθη παράγραφος 1.α):

«1.α) σε ό,τι αφορά το Ηνωμένο Βασίλειο της Μεγάλης Βρετανίας και Βορείου Ιρλανδίας, η ημερομηνία της 3ης Ιουνίου 1998 στην παράγραφο 1 είναι η . . . (*).

(*) Δύο έτη μετά την υιοθέτηση της παρούσας οδηγίας.».

Άρθρο 3

Η παρούσα οδηγία απευθύνεται στα κράτη μέλη.

(1) ΕΕ L 145 της 19. 6. 1996, σ. 4.